LIETUVOS RESPUBLIKOS APLINKOS MINISTRO

ĮSAKYMAS

**DĖL APLINKOS MINISTRO 2007 M. LAPKRIČIO 10 D. ĮSAKYMU NR. D1-801 PATVIRTINTO STATYBOS TECHNINIO REGLAMENTO STR 1.02.06:2007 „TEISĖS EITI STATYBOS TECHNINĖS VEIKLOS PAGRINDINIŲ SRIČIŲ VADOVŲ PAREIGAS ĮGIJIMO TVARKOS IR TERITORIJŲ PLANAVIMO SPECIALISTŲ ATESTAVIMO TVARKOS APRAŠAS“ PAKEITIMO**

2008 m. spalio 22 d. Nr. D1-553

Vilnius

1. Pakeičiu statybos techninį reglamentą STR 1.02.06:2007 „Teisės eiti statybos techninės veiklos pagrindinių sričių vadovų pareigas įgijimo tvarkos ir teritorijų planavimo specialistų atestavimo tvarkos aprašas“ (Žin., 2007, Nr. ):

1.1. Išdėstau 23 punktą taip:

„23. Prie prašymo pridedama:

23.1. Teisės dokumentai ar jų notariškai patvirtintos kopijos kartu su vertimu į valstybinę kalbą – Pareiškėjams iš valstybių, kurios yra pasirašiusios tarptautines ar tarpvalstybines sutartis dėl teisinės pagalbos su Lietuvos Respublika, jeigu tokiose sutartyse yra nuostatos dėl tokių dokumentų abipusio pripažinimo;

23.2. Teisės dokumentai ar jų notariškai patvirtintos kopijos kartu su vertimu į valstybinę kalbą, pridedant šių dokumentų (kopijų) patvirtinimo pažymas „Apostille“ – Pareiškėjams iš valstybių, kurios nėra pasirašiusios 23.1 p. nurodytų sutarčių, tačiau yra pasirašiusios ir ratifikavusios 1961 m. spalio 5 d. Hagoje sudarytą Konvenciją dėl užsienio valstybėse išduotų dokumentų legalizavimo panaikinimo [9.11];

23.3. nustatyta tvarka [9.12] legalizuoti Teisės dokumentai (ar jų notariškai patvirtintos kopijos) – atvejais, išskyrus išvardintus 23.1–23.2 p.;

23.4. asmens tapatybę patvirtinančio dokumento (paso ar kito dokumento) kopija;

23.5. pavardės keitimo dokumento (jei pavardė buvo keista) kopija;

23.6. notariškai patvirtinta Diplomo kopija kartu su vertimu į valstybinę kalbą;

23.7. gyvenimo (darbo ir kitos su atestuojama sritimi susijusios veiklos rūšies) aprašymas (curriculum vitae), pateikiant per pastaruosius 5 metus atliktų darbų, susijusių su Pareiškėjo prašyme nurodyta veikla, sąrašą, nurodant asmeninį Pareiškėjo indėlį juose; Pareiškėjo dalyvavimas teritorijų planavimo dokumentų rengime turi būti patvirtintas įmonės, kurioje dirbo Pareiškėjas, pažyma;

23.8. rekomendacija (-os) iš įmonės (-ių), kurioje (-iose) Pareiškėjas dirbo per paskutinius 3 metus;

23.9. TPP išdavimo išlaidų sumokėjimą patvirtinantis dokumentas.“;

1.2. Išdėstau 26 punktą taip:

„26. Įregistravęs Pareiškėjo prašymą, SPSC patikrina ir įvertina testais Pareiškėjų teisines žinias ir visus dokumentus su teisinių žinių patikrinimo rezultatais perduoda Komisijai.“;

1.3. Išdėstau 58 punktą taip:

„58. Tais atvejais, kai Pareiškėjas kreipiasi dėl Kvalifikacijos atestato papildymo likus mažiau nei 1 metams iki šio Kvalifikacijos atestato galiojimo termino pabaigos, Kvalifikacijos atestato papildymo procedūra Pareiškėjui pageidaujant vykdoma kartu su jo pratęsimo procedūra.“

2. Nustatau, kad šis įsakymas galioja prašymams, pateiktiems po 2009 m. sausio 1 d.

APLINKOS MINISTRAS ARTŪRAS PAULAUSKAS